Diari Oficial de la Generalitat Valenciana


Sumari del DOGV 3837, del 15-09-2000 (2000/7436)

DECRET 125/2000, de 5 de setembre, del Govern Valencià, pel qual modifica el Decret 22/1992, de 17 de febrer, del Govern Valencià, pel qual es concedeix un aval a l'Ajuntament de Quesa.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7436


Data del document
:   05-09-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Quesa
    * garantia
    * administració local

DECRET 125/2000, de 5 de setembre, del Govern Valencià, pel qual modifica el Decret 22/1992, de 17 de febrer, del Govern Valencià, pel qual es concedeix un aval a l'Ajuntament de Quesa. [2000/M7436]
  
El conseller d'Economia i Hisenda, amb data 9 de març de 1992, i en virtut de l'autorització continguda en el Decret 22/1992, de 17 de febrer, firmà un aval de tresoreria per import de 02.664.070 de pessetes a favor de l'Ajuntament de Quesa, destinat a garantir l'operació de crèdit següent, concertada amb la Caja Rural Valencia:
  
Data de formalització: 25.03.1992.
  
Import de principal: 00.508.006 de pessetes.
  
Termini: 10 anys (últim venciment 25.03.2002), inclosos dos anys de mancança.
  
Tipus d'interés: fix del 12,75% durant el primer any i variable, amb referència al tipus d'interés de les operacions actives de crèdit hipotecari, més un marge de l'1% durant el període restant.
  
Finalitat: extingir deutes provinents d'inversions ja realitzades. Concretament es va cancel·lar una operació de tresoreria de la Caja Rural de Valencia, amb la qual s'havia finançat la construcció del polisportiu municipal.
  
En el moment actual, el saldo pendent d'amortitzar se situa en 6.428.572 pessetes com a conseqüència de les amortitzacions practicades des de la seua formalització.
  
L'ajuntament esmentat està negociant amb el Banco de Crédito Local, entitat on s'abonen els ingressos procedents de la seua participació en els tributs de l'estat, el refinançament de l'operació per a adaptar els seus costos a les condicions actuals dels mercats financers i el seu calendari de pagaments a la capacitat econòmica actual de l'entitat local.
  
En conseqüència, caldrà atorgar un nou aval de la Generalitat Valenciana destinat a garantir aquesta operació de refinançament en el moment en què aquesta es formalitze, i per a complir determinats terminis és convenient agilitar els tràmits d'autorització de l'aval esmentat.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 5 de setembre de 2000,
  
DECRETE
  
Article únic
  
Es modifica el Decret 22/1992, de 17 de febrer, del Govern Valencià, pel qual es concedeix un aval a l'Ajuntament de Quesa que queda redactat així:
  
S'autoritza el conseller d'Economia, Hisenda i Ocupació per a la firma d'un aval de tresoreria a favor de l'Ajuntament de Quesa, destinat a garantir el principal i els interessos d'una operació de crèdit que s'ha de concertar amb el Banco de Crédito Local per un import de fins a 6.428.572 pessetes de principal.
  
L'aval serà destinat a garantir l'operació esmentada a fi de cancel·lar el saldo pendent d'amortitzar de l'operació concertada entre l'Ajuntament de Quesa i la Caja Rural Valencia, formalitzada en pòlissa de préstec de data 25.03.1992, amb la consegüent cancel·lació de l'aval que la garantia, atorgat pel conseller d'Economia i Hisenda amb data 9 de març de 1992.
  
Disposició final
  
S'autoritza el conseller d'Economia, Hisenda i Ocupació perquè determine les altres condicions de l'aval que s'ha de prestar, en el marc del que estableix la Llei d'Hisenda Pública i el Decret 106/1985, de 22 de juliol, del Consell de la Generalitat Valenciana, pel qual s'especifiquen les característiques de concessió d'avals de la Generalitat Valenciana a les corporacions locals i altra normativa d'aplicació.
  
València, 5 de setembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET